potest, ut, sicut apud illos, singula singulum fasciculum abscondat, neque unicum pallii cavum 
omnibus branchiis contractis defendendis aptum in hac forma reperitur. Foveae pallii ad basin 
branchiarum solummodo plicas circulares formant. Branchiae contrahi et expandi possunt, sed 
abscondi nequeunt. Media in branchiarum corona tubulus exstat, qui aperturam analem apice 
gerit, ea vero non sicut apud Dorides in media perforata branchiarum basi sita est, sed a basibus 
earum longe remota in area media nuda. Tubulo anali duo pori associati sunt, sinister posterior 
ano propinquior et dexter anterior, uterque in minutissima papilla terminalis. Hi uni Doridum 
noto glandulari poro respondent eosque Leuckart etiam in francofurtana specie se vidisse 
retulit. Branchiarum arbusculae valde compositae elegantissimae niveae. Apertura sexualis ampla 
unica in lateris dextri antica parte sub pallio duos sexus amplectitur. (*) 
Huius generis tres species innotuerunt. Praeter hanc enim Leuckarti Doi'is sanguinea 
et Cuvieri Doris laciniata Hexabranchis adnumerandae videntur. Illa differt a nostra colore 
obscuriore sanguineo, lineis dorsi duabus striolatis albis, tentaculorum apicibus nigricantibus et 
branchiis roseis; haec differt dorso bulloso et forma turgida, a pallio angusto forsan oriunda. 
Icones in Tabula Molluscorum prima traditae 
A. Hexabranchum praetextum a dorso; 
B. eundem a ventre; 
C. eiusdem segmentum medium transversum referunt. 
AEOL1DIA Cuvier. Familia Glaucinorum. 
Character Generis: Animal Gymnobranchium, pallio destitutum, branchiis ligulatis lateralibus fascicu- 
latis, tentaculis 6, quatuor superis, duobus inferis. 
AF, - habessinica, Nov. spec.: bilinearis (fuscescens) branchiarum fasciculis in utroque latere quinis. 
Ad Massauam in Maris rubri ora habessinica observata. 
Animalculum bilineare gracile. Tentacula quatuor superiora antica, cylindrica filiformia 
subacuta aequalia. Tentacula duo inferiora minora, pedis truncati angulos anticos productos 
filiformes referunt. Branchiae tentaculis crassiores subcylindricae, parumper compressae, breves, 
deciduae, in laterum tuberculis positae, in 5 fasciculos per seriem longitudinalem dispositae. 
Singuli fasciculi duas branchias, maiorem superiorem et minimam continent, ni forsan reliquae 
delapsae erant. 
Animalculum mortuum vidi et descripsi, ideoque color et branchiarum laminae in vivis 
forsan aliquantum differunt. Veram Aeolidiam praeter hanc in Mari rubro nullam vidimus. 
Specimen Berolini servatur. 
PHYLLODESMIUM, Novum Genus. 
Character Generis: Corpus oblongum pallio discreto nullo Aeolidiae simile in caudam attenuatum. 
Branchiarum ligulatarum fasciculi discreti, in serie laterali utrinque positi (eaedemque branchiae in 
anteriore corporis parte series longitudinales Aeolidiae, in posteriore vero series transversas Cavoliniae 
formant). Tentacula 4 filiformia, antica, supera, duo frontalia, totidemque in cervice posita. Ocelli 
(*) In tota Doridinorum familia maxillae desunt, in hac forma palatum denticulorum densa fascia fusca armatum est, denticuli vero 
non seriatim dispositi sunt. 
